|  |  |  |
| --- | --- | --- |
| 28.02.2025 | Nr. | 01-01/6 |

**Satiksmes ministrijas reglaments**

Izdots saskaņā ar

Valsts pārvaldes iekārtas likuma

72.panta pirmās daļas 1.punktu

un 75.panta pirmo daļu

**I. Vispārīgais jautājums**

1. Reglaments nosaka Satiksmes ministrijas struktūru, darba organizāciju, ministrijā nodarbināto kompetenci un aizvietošanas kārtību.

**II. Ministrijas struktūra**

1. Ministrijas struktūru nosaka šajā reglamentā, ministrijas departamentu un patstāvīgo nodaļu (turpmāk – patstāvīgās struktūrvienības) reglamentos un ministrijas amatu sarakstā.
2. Parlamentārais sekretārs, ministra birojā nodarbinātie un valsts sekretārs ir tieši pakļauti satiksmes ministram.
3. Valsts sekretāram ir tieši pakļauti četri valsts sekretāra vietnieki.
4. Patstāvīgās struktūrvienības ir tieši pakļautas valsts sekretāram vai kādam no viņa vietniekiem saskaņā ar reglamenta III. nodaļā noteikto valsts sekretāra un valsts sekretāra vietnieku kompetenci.
5. Ministrijā ir šādi departamenti:
	1. Administratīvais departaments;
	2. Attīstības un finanšu plānošanas departaments;
	3. Autoceļu infrastruktūras departaments;
	4. Sabiedriskā transporta pakalpojumu departaments;
	5. Aviācijas departaments;
	6. Rail Baltica projekta departaments;
	7. Eiropas Savienības lietu koordinācijas departaments;
	8. Investīciju departaments;
	9. Juridiskais departaments;
	10. Sakaru departaments;
	11. Jūrlietu departaments;
	12. Transporta loģistikas un starptautiskās sadarbības koordinācijas departaments;
	13. Valsts kapitāla daļu pārvaldības departaments;
	14. Dzelzceļa departaments.
6. Ministrijā ir šādas patstāvīgās nodaļas:
	1. Iekšējā audita nodaļa;
	2. Komunikācijas nodaļa;
	3. Drošības politiku koordinācijas nodaļa.
7. Patstāvīgās struktūrvienības struktūru nosaka tās reglamentā.
8. Saskaņā ar ārējiem normatīvajiem aktiem Satiksmes ministrijas kā Eiropas Savienības fondu atbildīgās iestādes vadītājs ir Investīciju departamenta direktors.

**III. Nodarbināto kompetence**

1. Ministra birojā nodarbināto kompetences apjomu nosaka ministrs.
2. Valsts sekretāra kompetenci un valsts sekretāra vietnieku kompetenci nosaka šajā reglamentā un amata aprakstā.
3. Valsts sekretārs ir ministrijas administratīvais vadītājs un viņa kompetencē ir arī jautājumi, kas saistīti ar:
	1. Ministrijas pārstāvēšanu Ministru kabineta un Ministru kabineta komitejas sēdēs un Valsts sekretāru sanāksmēs;
	2. Ministru kabineta, Ministru kabineta komitejas un Valsts sekretāru sanāksmes sēdes protokolos, kā arī Ministru prezidenta un Valsts kancelejas direktora rezolūcijās minēto ministrijas kompetencē esošo uzdevumu izpildes uzraudzību;
	3. ministrijas pārstāvēšanu starptautiskās institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar ministra norādījumiem;
	4. tiesību aktiem un Ministru kabineta kārtības rullī noteikto prasību izpildi;
	5. valsts mantas un līdzekļu lietderīgu izmantošanu un kontroli;
	6. iekšējās kontroles sistēmu un iekšējo auditu;
	7. sabiedrības informēšanu un plašsaziņas līdzekļiem par ministrijas darbu;
	8. klasificētās informācijas apriti un aizsardzību;
	9. civilmilitāro sadarbību;
	10. transporta un sakaru nozaru riskiem un apdraudējumu, bīstamo kravu pārvadāšanas politiku, civilo aizsardzību;
	11. tieši pakļauto struktūrvienību kompetencē esošo jautājumu pārraudzību;
	12. parlamentārā sekretāra un ministra biroja darbības nodrošināšanu;
	13. ministra uzdevumiem un pilnvarojumiem;
	14. finansēm un budžetu;
	15. grāmatvedību;
	16. nozaru investīciju programmu izstrādi un ieviešanu, kā arī Eiropas Savienības fondu un ārvalstu finanšu palīdzības līdzekļu apguvi;
	17. ministrijas un tās padotības iestāžu darbības stratēģijas izstrādes un ieviešanas koordinēšanu un pārraudzību;
	18. attīstības plānošanu (atbilstoši attiecīgās tieši pakļautās patstāvīgās struktūrvienības kompetencei);
	19. cilvēkresursu vadību.
4. Valsts sekretāram ir tieši pakļautas šādas ministrijas patstāvīgās struktūrvienības:
	1. Attīstības un finanšu plānošanas departaments;
	2. Investīciju departaments;
	3. Komunikācijas nodaļa;
	4. Drošības politiku koordinācijas nodaļa;
	5. Iekšējā audita nodaļa.
5. Valsts sekretārs ir tiesīgs pilnīgi vai daļēji pārņemt valsts sekretāra vietnieku un citu ministrijā nodarbināto kompetenci, ciktāl tas nav pretrunā ar ārējiem normatīvajiem aktiem.
6. Valsts sekretāra vietnieka kompetencē ir jautājumi, kas saistīti ar:
	1. autotransporta un aviācijas nozaru, kā arī starptautisko kravu (izņemot dzelzceļu) un pasažieru pārvadājumu nozares darbību;
	2. autotransporta un aviācijas nozaru, kā arī starptautisko kravu (izņemot dzelzceļu) un pasažieru pārvadājumu nozares plānošanas procesa koordinēšanu un izpildes uzraudzību;
	3. starppilsētu gaisa mobilitātes nozari;
	4. bezpilota gaisa kuģu sistēmas nozari;
	5. gaisa telpas pārvaldības nozari;
	6. lidostu darbības nozari;
	7. ceļu nozari;
	8. ceļu digitalizācijas nozari;
	9. ceļu satiksmes drošības nozari;
	10. sabiedriskā transporta nozari;
	11. Eiropas Savienības lietu pārraudzību;
	12. ministrijas interešu pārstāvēšanu Vecāko amatpersonu sanāksmēs Eiropas Savienības jautājumos un to protokolos minēto ministrijas kompetencē esošo uzdevumu virzības izpildi;
	13. ministrijā nodarbināto metodiskās vadības ar Eiropas Savienības lietām saistītos jautājumos pārraudzību;
	14. jūrniecības nozares darbību;
	15. kuģošanas informācijas aprites nozari;
	16. transporta nozares tranzītpārvadājumu jomas darbību;
	17. jūrniecības nozares un tranzītpārvadājumu jomas politikas plānošanas procesa koordinēšanu un izpildes uzraudzību;
	18. multimodālo pārvadājumu un transporta loģistikas nozari;
	19. ostu pārvaldības un attīstības nozari;
	20. alternatīvo degvielu infrastruktūras nozari;
	21. Eiropas Savienības integrētās jūrlietu politikas ieviešanas koordinēšanu un izpildes uzraudzību;
	22. atbalsta sniegšanu Eiropas Elektronisko sakaru regulatoru iestādes atbalsta aģentūrai (turpmāk – BEREC Aģentūra), nodrošinot likuma “Par Latvijas Republikas valdības un Eiropas Elektronisko sakaru regulatoru iestādes atbalsta aģentūras mītnes līgumu” un BEREC Aģentūras un ministrijas savstarpēji noslēgtā Pakalpojumu sniegšanas līguma īstenošanu;
	23. ministrijas pārstāvēšanu starptautiskās institūcijās un Eiropas Savienības institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar valsts sekretāra un ministra norādījumiem;
	24. ārējo ekonomisko sakaru darba organizēšanas un koordinēšanas pārraudzību;
	25. transporta (aviācijas, jūras un auto transporta) politikas starptautisko interešu un stratēģisko mērķu noteikšanu un īstenošanu
	26. tieši pakļauto patstāvīgo struktūrvienību darbības pārraudzību;
	27. valsts sekretāra uzdevumiem un pilnvarojumiem.
7. Reglamenta 15. punktā minētajam valsts sekretāra vietniekam ir tieši pakļautas šādas ministrijas patstāvīgās struktūrvienības:
	1. Sabiedriskā transporta pakalpojumu departaments;
	2. Autoceļu infrastruktūras departaments;
	3. Aviācijas departaments;
	4. Eiropas Savienības lietu koordinācijas departaments;
	5. Transporta loģistikas un starptautiskās sadarbības koordinācijas departaments;
	6. Jūrlietu departaments.
8. Valsts sekretāra vietnieka kompetencē ir jautājumi, kas saistīti ar:
	1. Dzelzceļa transporta un sakaru politikas starptautisko interešu un stratēģisko mērķu noteikšanu un īstenošanu;
	2. elektronisko sakaru nozares darbību;
	3. pasta nozares darbību;
	4. sakaru un kiberdrošības nozares politikas plānošanas procesa koordinēšanu un izpildes uzraudzību;
	5. dzelzceļa nozares darbību;
	6. dzelzceļa nozares plānošanas procesa koordinēšanu un izpildes uzraudzību;
	7. starptautisko kravu pārvadājumu pa dzelzceļu nozares darbību;
	8. ministrijas pārstāvēšanu starptautiskās institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar valsts sekretāra un ministra norādījumiem;
	9. tieši pakļauto patstāvīgo struktūrvienību darbības pārraudzību;
	10. valsts sekretāra uzdevumiem un pilnvarojumiem;
	11. valsts kapitāla daļu pārvaldes tiesiskajiem aspektiem;
	12. valsts kapitāla daļu turētāja funkcijām;
	13. valstij piederošā un piekrītošā nekustamā īpašuma uzskaites un izmantošanas uzraudzības jautājumu pārraudzību un kontroli;
	14. ministrijas darbības tiesisko nodrošinājumu;
	15. cilvēkresursu vadību;
	16. dokumentu pārvaldību;
	17. ministrijas informācijas tehnoloģiju pārvaldību;
	18. ministrijas darbības nodrošināšanu;
	19. darba aizsardzību.
9. Reglamenta 17. punktā minētajam valsts sekretāra vietniekam ir tieši pakļautas šādas ministrijas patstāvīgās struktūrvienības:
	1. Sakaru departaments;
	2. Valsts kapitāla daļu pārvaldības departaments;
	3. Juridiskais departaments;
	4. Administratīvais departaments;
	5. Dzelzceļa departaments.
10. Valsts sekretāra vietnieka kompetencē ir jautājumi, kas saistīti ar:
	1. Rail Baltica projekta Latvijā stratēģisko un operatīvo vadību un tā realizācijas ietvaros doto uzdevumu izpildes uzraudzību;
	2. Rail Baltica projekta īstenošanas atbilstības projekta finansēšanas nosacījumiem un noteikumiem uzraudzību;
	3. Rail Baltica projekta finansēšanas plānošanu;
	4. ministrijas pārstāvēšanu starptautiskās institūcijās, valsts institūcijās, pašvaldībās un attiecībās ar fiziskām un juridiskām personām atbilstoši amata kompetencei un saskaņā ar valsts sekretāra un ministra norādījumiem;
	5. ārējo ekonomisko sakaru Rail Baltica projekta sakarā darba organizēšanas un koordinēšanas pārraudzību;
	6. Rail Baltica projekta starptautisko interešu un stratēģisko mērķu noteikšanu un īstenošanu;
	7. tieši pakļauto patstāvīgo struktūrvienību darbības pārraudzību;
	8. valsts sekretāra uzdevumiem un pilnvarojumiem.
11. Reglamenta 19. punktā minētajam valsts sekretāra vietniekam ir tieši pakļauts Rail Baltica projekta departaments.
12. Valsts sekretāra vietnieka kompetences jautājumi (tiks precizēts).
13. Valsts sekretāra vietnieki ir tiesīgi pilnīgi vai daļēji pārņemt institucionāli pakļauto nodarbināto kompetenci, ciktāl tas nav pretrunā ar šajā reglamentā noteikto un ārējiem normatīvajiem aktiem.
14. Patstāvīgo struktūrvienību un tajās nodarbināto kompetenci nosaka patstāvīgās struktūrvienības reglamentā un amata aprakstā.
15. Patstāvīgās struktūrvienības reglamentā ietver Satiksmes ministrijas nolikumā un citos ārējos normatīvajos aktos ministrijai noteiktās vai ar to izpildes nodrošināšanu saistītās funkcijas, kas ir piekritīgas attiecīgajai struktūrvienībai, un no tām izrietošos uzdevumus.
16. Patstāvīgajās struktūrvienībās nodarbināto amata aprakstā ietver attiecīgās patstāvīgās struktūrvienības reglamentā noteiktos uzdevumus, kas ietilpst attiecīgā nodarbinātā amata kompetencē.

**IV. Lēmumu pieņemšanas tiesības**

1. Tiesības pieņemt lēmumus ministrijas vārdā un paraksta tiesības uz ministrijas veidlapas atbilstoši savai kompetencei ir ministram, parlamentārajam sekretāram, valsts sekretāram, valsts sekretāra vietniekam vai citai ministrijas amatpersonai amata aprakstā, atbilstoši rīkojumā vai citā tiesību aktā noteiktajām kompetencēm, un iepirkuma komisijas priekšsēdētājam.
2. Satiksmes ministrs pieņem lēmumus, ja:
	1. par to ir tieša norāde ārējos normatīvajos aktos;
	2. ārējos normatīvajos aktos minētajos gadījumos un kārtībā pilnīgi vai daļēji pārņem ministrijas administratīvā vadītāja kompetenci.
3. Valsts sekretārs pieņem lēmumus kā ministrijas administratīvais vadītājs.
4. Valsts sekretāra vietnieki pieņem un vīzē lēmumus atbilstoši attiecīgajam valsts sekretāra vietniekam noteiktajai institucionālajai kompetencei un atbilstoši rīkojumā noteiktajam.
5. Tiesības pieņemt lēmumus patstāvīgās struktūrvienības vārdā un paraksta tiesības uz patstāvīgās struktūrvienības veidlapas ir patstāvīgās struktūrvienības vadītājam.
6. Citiem patstāvīgajā struktūrvienībā nodarbinātajiem ir tiesības pieņemt lēmumus patstāvīgās struktūrvienības vārdā un paraksta tiesības uz patstāvīgās struktūrvienības veidlapas, ja tas noteikts patstāvīgās struktūrvienības reglamentā un nodarbinātā amata aprakstā vai ar valsts sekretāra rīkojumu.

**V. Iekšējie normatīvie akti**

1. Iekšējos normatīvos aktus ir tiesīgs izdot ministrs, valsts sekretārs un patstāvīgās struktūrvienības vadītājs.
2. Ministrijā izdod šādus iekšējos normatīvos aktus:
	1. reglamentus;
	2. instrukcijas;
	3. ieteikumus;
	4. iekšējos noteikumus.
3. Iekšējos normatīvos aktus saskaņo ar attiecīgi ministra vai valsts sekretāra saskaņojuma uzrakstu, izņemot, ja ministrs ar atsevišķu rīkojumu noteicis izdot iekšējos noteikumus bez saskaņošanas ar ministru. Padotības iestāžu iekšējos normatīvos aktus saskaņo ar atzīmi par saskaņojumu (atbilstoši ministrijas atzinuma saturam).
4. Saskaņojuma uzrakstu norāda lapas kreisajā malā pirms dokumenta paraksta rekvizīta. Atzīmi par saskaņojumu ietver pirms paraksta rekvizīta kā nenumurētu rindkopu.
5. Saskaņojuma uzrakstā ietver šādu informāciju:
	1. ar lielajiem burtiem rakstīts vārds SASKAŅOTS;
	2. normatīvā akta saskaņotāja pilns amata nosaukums;
	3. normatīvā akta saskaņotāja pašrocīgs paraksts un tā atšifrējums;
	4. saskaņošanas datums.
6. Patstāvīgās struktūrvienības vadītājs ir tiesīgs izdot:
	1. patstāvīgās struktūrvienības reglamentu;
	2. patstāvīgās struktūrvienības iekšējos noteikumus.
7. Patstāvīgās struktūrvienības reglamentā nosaka:
	1. struktūrvienības struktūru;
	2. struktūrvienības kompetenci, norādot patstāvīgās struktūrvienības funkcijas un no funkcijām izrietošos uzdevumus;
	3. nodarbināto kompetenci (tajā skaitā – lēmumu pieņemšanas tiesības un paraksta tiesības);
	4. nodarbināto aizvietošanas kārtību;
	5. citus jautājumus, ko patstāvīgās struktūrvienības vadītājs uzskata par svarīgiem.

**VI. Nodarbināto aizvietošanas kārtība**

1. Nodarbināto aizvietošanas kārtību nosaka šajā reglamentā, attiecīgās patstāvīgās struktūrvienības reglamentā un nodarbināto amata aprakstā.
2. Valsts sekretārs nepieciešamības gadījumā ir tiesīgs pieņemt lēmumu par jebkura ministrijā nodarbinātā aizvietošanu.
3. Valsts sekretāra vietnieks ir tiesīgs pieņemt lēmumu par institucionāli pakļauto nodarbināto aizvietošanu.
4. Valsts sekretāru aizvieto valsts sekretāra vietnieks atbilstoši amata aprakstā noteiktajai kārtībai. Valsts sekretārs ar atsevišķu rīkojumu var noteikt citu valsts sekretāra un valsts sekretāra vietnieku aizvietošanas kārtību.
5. Valsts sekretāra vietnieku aizvieto valsts sekretāra vietnieks atbilstoši amata aprakstā noteiktajai aizvietošanas kārtībai.
6. Patstāvīgās struktūrvienības vadītāju aizvieto struktūrvienības vadītāja vietnieks vai cits nodarbinātais atbilstoši amata aprakstā noteiktajai aizvietošanas kārtībai.
7. Ja netiek pieņemts lēmums par nodarbinātā aizvietošanu, prombūtnē esoša nodarbinātā pienākumu izpildi uzņemas tiešais vadītājs.
8. Atsevišķos gadījumos, ja to pieprasa dienesta (darba) apstākļi, valsts sekretārs, attiecīgais valsts sekretāra vietnieks un patstāvīgās struktūrvienības vadītājs savas kompetences ietvaros ir tiesīgs noteikt (ierosināt) citādu nodarbināto aizvietošanas kārtību, to saskaņojot ar savu tiešo vadītāju (izņemot valsts sekretāru, kuram šāds lēmums ar ministru nav jāsaskaņo). Nodarbinātais, kura kandidatūra ir saskaņota, pamatojoties uz valsts sekretāra, attiecīgā valsts sekretāra vietnieka vai patstāvīgās struktūrvienības vadītāja rakstisku uzdevumu, uzsāk pienākumu izpildi nekavējoties (pirms rakstiska valsts sekretāra rīkojuma noformēšanas).

**VII. Noslēguma jautājums**

1. Atzīt par spēku zaudējušu Satiksmes ministrijas 2021. gada 31. augusta reglamentu Nr.01-01/16 “Satiksmes ministrijas reglaments”.

SASKAŅOTS

Satiksmes ministrs

K.Briškens

Valsts sekretārs A.Židkovs

Strazdiņa, 67028253

Beatrise.Strazdina@sam.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU